
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02487/2014-04
23.01.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 23.01.2015. године, донела је

О Д Л У К У

о акредитацији студијског програма
специјалистичких струковних студија
Утврђује се да ТЕХНИКУМ ТАУРУНУМ са седиштем у НАДЕ ДИМИЋ 4, БЕОГРАД, ПИБ: 100091193, Матични број: 07039816,  испуњава прописане стандарде за акредитацију студијског програма: специјалистичке струковне студије – БЕЗБЕДНОСТ У САОБРАЋАЈУ у оквиру поља техничко-технолошких наука и то за упис 35 (тридесетпет) студената у седишту Установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ТЕХНИКУМ ТАУРУНУМ са седиштем у НАДЕ ДИМИЋ 4, БЕОГРАД, је дана 25.12.2014. године поднела захтев за акредитацију студијског програма специјалистичке струковне студије – БЕЗБЕДНОСТ У САОБРАЋАЈУ у оквиру поља техничко-технолошких наука под бројем 612-00-02487/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ТЕХНИКУМ ТАУРУНУМ и предлог одлуке, достављени су Комисији за акредитацију и проверу квалитета.
Подкомисија Комисије за акредитацију и проверу квалитета је установила да студијски програм специјалистичких струковних студија Безбедност у саобраћају задовољава стандарде квалитета те сходно томе предлаже КАПК-у да изда уверење о акредитацији. 

Студијски програм припада пољу техничко-технолошких наука у области саобраћајно инжењерство што је у складу са законом и листом области коју је утврдио  Национални савет. Назив дипломе који се наводи у пријави за акредитацију је СПЕЦИЈАЛИСТА СТРУКОВНИ ИНЖЕЊЕР САОБРАЋАЈА што је у складу са листом звања коју је утврдио Национални савет. 
Програм је прихваћен од стране Наставног већа Школе 05.12.2014. године

Дужина студија је 1 годину односно 60 ЕСПБ и у складу је са законом. Планирани број студената који ће се уписати на овај студијски програм је 35 или укупно 35 студената.

Укупан број предмета је 7, а од тога је 6 обавезна и 1 изборна који се бирају са листе од 2 предмета. Изборност је 30%. Реализује се стручна пракса од 60 часова и 2 бода и специјалистички рад са 11 бодова. 

Студијски програм покрива следеће области: динамике, односно кретања моторних возила, анализа безбедности саобраћаја и превенције саобраћајних незгода, вештачење и експертизе саобраћајних незгода, контрола саобраћаја, обука кандидата за возаче, експлоатација и одржавање путева, транспорт опасних материја.

Планира се да се Студије изводе кроз наставу, вежбе, практичан рад и предиспитне активности студената, према приложеном наставном плану наведених предмета распоређених у одговарајуће семестре. Академска година се састоји из два семестра. Планирају се следеће методе и методолошке јединице у извођењу наставе: предавања, вежбе, теренски рад, дискусије, консултације, менторски рад, истраживање. Структура студијског програма је прецизно и јасно дефинисана. 

Сврха студијског програма је јасно и недвосмислено формулисана у делу Стандард 2 Документације за акредитацију. У том делу наведена је генерално сврха наставног програма. На Интернет презентацији Школе дати су подаци о студијском програму www.tehnikum.edu.rs. 
Циљеви су прецизно дефинисани и усклађени са задацима Виско школске установе. Школа обезбеђује студентима врхунска знања, вештине и способности размишљања и решавања стручних проблема у раду и развоју безбедности и здравља на раду према светским стандардима. 
Активна настава по годинама је: I година - 21 часа недељно или 630 часова годишње.

Заступљеност предавања по годинама је: I година 10,5 часова недељно или 50%.

Књига предмета обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама, предусловима за похађање предмета, садржајем предмета, препорученом литературом, методима извођења наставе, начином провере знања и оцењивања.
Генерално, студијски програм јесте целовит и свеобухватан и нуди најновија стручна сазнања.
Програм је усклађен са најмање пет акредитованих програма иностране високошколске установе.

Услови уписа су специфицирани. и постоје критеријуми за рангирање и упис студената.  
Број ЕСПБ бодова утврђен је за сваки предмет према оптерећењу студената и према јединственој методологији. Предвиђено је да се успешност студената у савлађивању одређеног предмета континуирано прати током наставе и изражава поенима. На свим предметима испуњен је услов да је минималан број поена које студент може да стекне испуњавањем предиспитних обавеза током наставе 30, а максимални 70.

На специјалистичким струковним студијама ангажовано је 8 наставника од тога је 6 стално запослено, а 2 је делом са просечним оптерећењем 2,4 часа недељно, а сарадника 5 oд којих којих је 1 у сталном радном односу и 4 по говору са оптерећењем 8,17 часова недељно. Заступљеност доктора наука је од 8 наставника и сви су са докторатом.

Стални наставници држе 75% наставе.

Квалификације наставног особља, планираног да се ангажује на Студијском програму, су неоспорне, документоване референцама и подацима доступним јавности. 
Оптерећење наставника на нивоу Установе је 5,92 часа недељно, а сарадника 9,30 часова недељно. Наставници стално запослени држе 76,14% наставе. 

Школа располаже са 2.241 м2 простора или 2,037 м2/студенту (682 места) што је довољно за реализацију наставе на основним и специјалистичким струковним студијама за 1.100 студента у Земуну. Школа обезбеђује довољно предаваоница и вежбаоница 

Обезбеђена је сва техничка опрема за савремено извођење наставе на Студијском програму, са листом техничке опреме од укупно 194 ставке. 

Постоје библиотечки ресурси релевантни за извођење студијског програма и наведено је 141 библиотечких јединица релевантних за студијски програм. 

Листа уџбеника доступна студентима на Студијском програму која је предложена садржи 81 јединица.

На нивоу Школе, редовно се прати квалитет студијског програма кроз периодичну спољашњу и унутрашњу проверу и евидентно се предузимају мере за унапређење квалитета у погледу курикулума, наставе, наставног особља, оцењивања студената, уџбеника и литературе. 
Комисија за квалитет броји 6 чланова из свих структура.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  ТЕХНИКУМ ТАУРУНУМ за студијски програм специјалистичке струковне студије – БЕЗБЕДНОСТ У САОБРАЋАЈУ у оквиру поља техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

У В Е Р Е Њ Е
О АКРЕДИТАЦИЈИ студијског програма
специјалистичких струковних студија

ТЕХНИКУМ ТАУРУНУМ са седиштем у НАДЕ ДИМИЋ 4, БЕОГРАД, ПИБ: 100091193, Матични број: 07039816, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма специјалистичке струковне студије – БЕЗБЕДНОСТ У САОБРАЋАЈУ у оквиру поља техничко-технолошких наука и то за упис 35 (тридесетпет) студената у седишту Установе.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

